ITEL จัดประชุมสามัญผู้ถือหุ้นประจำปี 2561
ITEL จัดประชุมสามัญผู้ถือหุ้นประจำปี 2561 ณ ห้องประชุมแกรนด์สุวรรณภูมิ อาคารอินเตอร์ลิ้งค์ ถนนรัชดาภิเษก เมื่อวันที่ 25 เมษายน 2561 ที่ผ่านมา
30 เม.ย. 2561

นายปกรณ์ มาลากุล ณ อยุธยา (ที่ 6 จากขวา) ประธานกรรมการ บริษัท อินเตอร์ลิ้งค์ เทเลคอม จำกัด(มหาชน) หรือ ITEL และนายณัฐนัย อนันตรัมพร (ที่ 5 จากขวา) กรรมการผู้จัดการ พร้อมด้วยคณะกรรมการบริษัทฯ ร่วมถ่ายภาพเป็นที่ระลึกในโอกาสจัดประชุมสามัญผู้ถือหุ้นประจำปี 2561 โดยที่ประชุมผู้ถือหุ้นพิจารณาอนุมัติเห็นชอบทุกวาระการประชุมตามที่คณะกรรมการเสนอ และอนุมัติจ่ายปันผลประจำปีสำหรับผลการดำเนินงานปี 2560 ในอัตราหุ้นละ 0.043 บาท
พร้อมทั้งอนุมัติการเพิ่มทุนเพื่อรองรับการออกใบสำคัญแสดงสิทธิที่จะซื้อหุ้นสามัญของบริษัท ครั้งที่ 1 (ITEL-W1) จำนวนไม่เกิน 250,000,000 หน่วย จัดสรรให้แก่ผู้ถือหุ้นเดิมของบริษัทฯ ในอัตรา 4 หุ้นสามัญต่อใบสำคัญแสดงสิทธิที่จะซื้อหุ้นสามัญ 1 หน่วย งานดังกล่าวจัดขึ้น ณ ห้องประชุมแกรนด์สุวรรณภูมิ อาคารอินเตอร์ลิ้งค์ ถนนรัชดาภิเษก เมื่อวันที่ 25 เมษายน 2561 ที่ผ่านมา